	ROMÂNIA
JUDEŢUL TIMIŞ
CONSILIUL LOCAL AL COMUNEI GIARMATA
	


H O T Ă R Â R E A
nr. 209 din 26.06.2019
privind constituirea unei comisii de verificare și control a felului în care au fost cheltuiți banii publici și a modului în care au fost respectate proiectele finanțate din bugetul local al comunei Giarmata în perioada 2013 - 2019
CONSILIUL LOCAL al comunei Giarmata, județul Timiș, întrunit în ședința ordinară din data de 26.06.2019:

     Având în vedere : 

· nota de fundamentare depusă de inițiatorii proiectului de hotărâre înregistrat sub nr. 6376/25.06.2019;

· raportul întocmit de Compartimentul Juridic;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică ; 
      În temeiul art. 36 alin. (1), art. 54 alin. (7)), art. 45 alin. (1) coroborat cu art. 115  alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare;

       H  O  T  Ă  R  Ă  Ş  T  E   :
ART.1. Se aprobă constituirea unei comisii de verificare și control a felului în care au fost cheltuiți banii publici și a modului în care au fost respectate proiectele finanțate din bugetul local al comunei Giarmata în perioada 2013 – 2019, care va avea următoarea componență:
- Delvai Ioan – consilier local;

- Adamescu Florinel – consilier local;

- Farkaș Florin – consilier local;

- Chirilă Anca Simona – cobnsilier local;

- Gligor Lucian – Elon – consilier local;

- Badea Constantin – consilier local.
ART. 2. Comisia constituită la art. (1) va avea drept scop verificare și control a felului în care au fost cheltuiți banii publici și a modului în care au fost respectate proiectele finanțate din bugetul local al comunei Giarmata în perioada 2013 – 2019, respectiv va analiza modul în care au fost derulate procedurile de achiziție publică, va analiza caietele de sarcini, devizele ofertă și de lucrări și modul în care au fost realizate recepțiile.

 ART. 2. (1) Comisia constituită la art. (1) își va desfășura activitatea în perioada  15 iulie – 15 octombrie, timp de două ore în intervalul orar 13-16.
(2) Funcționarii publici din cadrul aparatului de specialitate al primarului vor pune la dispoziția comisiei documentele de care aceștia au nevoie pentru a-și desfășura activitatea.

(3) Comisia constituită la art. (1) va depune în prealabil o notificare la Registratura Primăriei comunei Giarmata în care va specifica ziua, ora și procedurile de achiziție pe care doresc să le analizeze.


ART. 3. Cu aducerea la îndeplinire a prezentei hotărâri se încredințează comisia constituită la art. 1 care la terminarea activității va încheia un raport semnat de toți membrii comisiei care va fi prezentat autorității executive, autorității deliberative, precum și oricăror altor instituții competente.



ART. 4. Prezenta hotărâre a fost adoptată cu un nr. de 8 voturi „pentru”, 0 „abțineri”,                 5 „împotrivă”.

ART. 5. Prezenta hotărâre se comunică :

· Instituției Prefectului -  Județul Timiș;

· Primarului Comunei Giarmata;

· Comisie prevăzute la art. (1);
· se va afișa.
            PREȘEDINTE DE ȘEDINȚĂ                                                                            CONTRASEMNEAZĂ

                 CONSILIER LOCAL
                                                                                       SECRETAR

           FARKAȘ FLORIN

                                                             GHERMAN SORINA-ANA   
